Source: https://www.epi.sk/zz/1960-135
Timestamp: 2020-02-21 18:34:18+00:00
Document Index: 11712626

Matched Legal Cases: ['§ 1', '§ 2', '§ 3', '§ 1', '§ 1', '§ 1', '§ 2']

135/1960 Zb. Vyhláška Ministerstva zdravotníctva, ktorou sa vydávajú za účelom dodatkovej dovolenky zamestnancov ... | Aktuálne znenie
Hľadaj v 135/1960 ×
Vyhláška č. 135/1960 Zb.Vyhláška Ministerstva zdravotníctva, ktorou sa vydávajú za účelom dodatkovej dovolenky zamestnancov zoznamy niektorých druhov prác a pracovísk
Platnosť od 10.09.1960 do31.12.1965
Účinnosť od 10.09.1960 do31.12.1965
§ 1 - Zoznam druhov prác v laboratóriách s vysoko virulentným materiálom
Zoznam druhov prác a pracovísk v infekčných zložkách zdravotníckych a veterinárnych zariadení, v laboratóriách a na pracoviskách slúžiacich prevažne pre vyšetrovanie alebo spracovanie infekčných mater (§ 2 - § 3)
Aktuálne znenie 10.09.1960 - 31.12.1965
z 31. augusta 1960,
ktorou sa vydávajú za účelom dodatkovej dovolenky zamestnancov zoznamy niektorých druhov prác a pracovísk
Ministerstvo zdravotníctva ustanovuje v dohode s Ústrednou radou odborov a s ostatnými zúčastnenými ústrednými orgánmi podľa § 1 ods. 2 vládneho nariadenia č. 28/1960 Zb. o dodatkovej dovolenke zamestnancov:
Zoznam druhov prác v laboratóriách s vysoko virulentným materiálom
[§ 1 ods. 1 písm. c) vládneho nariadenia č. 28/1960 Zb.]
Laboratórne práce s vysoko virulentným materiálom sú:
a) práce s materiálom obsahujúcim zárodky moru, ázijskej cholery, žltej zimnice, pravých kiahní, škvrnivky, Q-horúčky, sopľavky, melioidózy, besnoty, tularémie, papagájej choroby a iných ornitóz, vírusových zápalov mozgu a mozgových blán, toxoplazmózy, listeriózy, antraxu, histoplazmózy, kokcidiomykózy a torulózy a Sabinov vírus B, a to
1. pri kultivácii mikroorganizmov a práce s toxínmi,
2. pri spracovaní materiálu podozrivého z obsahu mikroorganizmov,
3. pri ošetrovaní pokusných zvierat infikovaných mikroorganizmami,
4. pri ošetrovaní ľudí a zvierat, u ktorých je podozrenie z ochorenia niektorým z mikroorganizmov,
5. pri zneškodňovaní kultúr mikroorganizmov, zvyškov materiálov a toxínov alebo
6. pri upratovaní priestorov, kde sa spracúva vysoko virulentný materiál alebo kde sa chovajú zvieratá infikované vysoko virulentným materiálom;
b) akékoľvek práce
1. pri kultivácii poliomyelitických vírusov,
2. pri príprave brucelových antigénov a očkovacích látok vrátane pokusných prác s brucelami,
3. pri príprave salmonelových antigénov a očkovacích látok, vrátane pokusných prác so salmonelami, pri príprave fágov a pri fagotypizácii,
4. so živými kultúrami pôvodcu syfilisu, najmä Nelsonov test alebo
5. s toxínmi sporulujúcich mikróbov.
Zoznam druhov prác a pracovísk v infekčných zložkách zdravotníckych a veterinárnych zariadení, v laboratóriách a na pracoviskách slúžiacich prevažne pre vyšetrovanie alebo spracovanie infekčných materiálov [§ 1 ods. 1 písm. f) vládneho nariadenia č. 28/1960 Zb.]
Infekčnými zložkami zdravotníckych a veterinárnych zariadení, laboratórií a pracovísk, slúžiacich prevažne pre vyšetrovanie alebo spracovanie infekčných materiálov sú tieto pracoviská:
1. infekčné oddelenia nemocníc, polikliník, príp. iných zdravotníckych zariadení a vedeckých, výskumných, výukových a kontrolných ústavov,
2. infekčné časti iných oddelení týchto zariadení, kde sú umiestnení chorí pohlavnými chorobami, trachómom a ružou,
3. patologicko-anatomické oddelenia, súdnolekárske oddelenia a súdnochemické laboratóriá týchto zariadení a veterinárne patologicko-anatomické a súdnolekárske oddelenia,
4. psychiatrické liečebne a domovy dôchodcov, kde sú sústredení nosiči choroboplodných zárodkov,
5. epidemiologické a dezinfekčné oddelenia hygienicko-epidemiologických staníc,
6. zariadenia veterinárnej služby, kde sa ošetrujú zvieratá nakazené alebo podozrivé z nákazy chorobami prenosnými na človeka,
7. mikrobiologické laboratóriá, kde sa spracúva materiál obsahujúci choroboplodné zárodky alebo podozrivý z prítomnosti týchto zárodkov,
8. laboratóriá a zariadenia, v ktorých sa vyrábajú bakteriálne antigény a očkovacie látky,
9. izolačné a karanténne zariadenia pre zvieratá choré alebo podozrivé z nákazy alebo z nakazenia chorobou prenosnou na človeka, sanitné bitúnky a sanitné oddelenia bitúnkov,
10. zberne uhynutých zvierat a kafilérie,
11. sklady materiálu podliehajúceho karanténnym opatreniam v súvislosti s bojom proti prenosným chorobám.
Zdraviu škodlivé alebo zvlášť obtiažne práce konané na pracoviskách uvedených v § 2, sú práce
1. pri vyšetrovaní, ošetrovaní a prevoze chorých prenosnými chorobami alebo nosičov choroboplodných zárodkov,
2. pri pitvách, pri spracovaní pitevného materiálu a spracovaní biopsií,
3. pri liečení a ošetrovaní zvierat nakazených alebo podozrivých z nákazy chorobami prenosnými na človeka a pri inej práci s takýmito zvieratmi,
4. pri spracovaní materiálu obsahujúceho choroboplodné zárodky alebo podozrivého z obsahu týchto zárodkov a pri spracovaní iného materiálu v infekčnom prostredí,
5. pri vykonávaní epidemiologických a epizootologických vyšetrovaní, pri vykonávaní dezinfekcie a pri jej kontrole,
6. pri príprave antigénov a očkovacích látok,
7. pri ošetrovaní infikovaných pokusných zvierat a pri inej práci s nimi,
8. pri upratovaní pracovísk a pri ich údržbe a opravách,
9. pri zneškodňovaní materiálov obsahujúcich choroboplodné zárodky a pri umývaní kontaminovaného nádobia a skla,
10. pri manipulácii s rastlinným alebo živočíšnym materiálom podliehajúcim karanténnym opatreniam v súvislosti s bojom proti prenosným chorobám alebo
11. pri manipulácii so sprievodnými listami, chorobopismi a pitevnými zápisnicami alebo inými písomnosťami, ktoré prišli do priameho styku s infekčným materiálom, alebo ktoré pochádzajú z infekčného prostredia.
v z. dr. Štich v. r.